**Összefoglaló a 2018.11.06-án tartott nyílt elnökségi ülésről**.

Helyszín: Kertészeti Egyetem, Budapest, Villányi út.

Résztvevők: Lukács Zoltán, Ócsvári Gábor, Petrencs Krisztina, Dummel Dániel, Puskás Lajos, mint vezetőségi tagok, valamint Szaller Vilmos, Farkas Ágnes, Sütöriné Diószegi Magdolna, Halmi zsuzsanna, Németh Kristóf, Hamar Olga.

Levezető elnök: Lukács Zoltán

**Az elnökségi ülés témái a következők voltak:**

1. a következő évi közgyűlés, konferencia
2. a taglista áttekintése
3. tagfelvétel
4. a minősített favizsgálók listájának áttekintése
5. a titkár jövő évi költségeinek forrása
6. klubnapok várható programjai
7. faápoló tudományos, nemzetközi konferencia megszervezése
8. munkacsoportok tervei a 2019. évre
9. Jelkép (Logo) ügyének megbeszélése
10. **Jövő évi közgyűlés és konferencia**

Az elnökség egyhangú igen szavazatokkal az alábbi határozatot hozta:

Az egyesület is csatlakozik a jövő évi kertészeti közös rendezvényhez.

A rendezvény Kecskeméten, jégtörő havában kerül megrendezésre. 2018.02.13.-14.

A rendezvény két napos lesz, 2018.02.13-án első nap az egyesület ügyeivel foglalkozik a tagok részvételével. Délelőtt közgyűlés délután pedig a munkacsoportok rendezvényeivel. A második nap, 2018.11.14-én pedig egy egésznapos konferenciát szervezünk minden érdeklődőnek. A közös rendezvény harmadik napjának programját pedig a Magyar Díszkertészek Szövetsége szokta megszervezni, mindenkit érdeklő előadások megtartásával.

Az elnökség egyhangúan megszavazott határozata: 2019 02 14-én konferenciát tart Kecskeméten.

**2. Taglista áttekintése**

Hamar Olga tájékoztatott a tagság alakulásáról. Idei évben a taglétszám megkétszereződött. Jelenleg a 86 tagunk van. Ebből 20 céges tag, és 4 diák tag.

**3.Tagfelvétel**

Az egyesülethez három tagfelvételi kérelem érkezett. Az elnökség az új tagokat felvette, a felvételről az érintetteket írásban tájékoztatjuk.

 **4. Honlap**

Halmi Zsuzsanna beszámolt a honlap állásáról.

Az egyesület tagjainak véleménye, hogy a honlap lassan fejlődik és nem szemrevaló.

A honlap fejlesztője által vállalt és szerződésben megfogalmazott feldatokat a fejlesztőnek még ebben az évben elkell végeznie. Ide tartozik a minősített faápolók névjegyzéke, térképes megjelenítése és a faértékelési program honlapra szerkesztése.

**5. Jelkép váltás**

Halmi Zsuzsanna arról tájékoztatta a jelenlévőket, hogy az eddig elkészült tervezeteket nem javasolja közgyűlés elé terjeszteni. Az elnökség a megfogalmozott összefoglaló alapján megbíz egy grafikust egy három új javaslat elkészítésével. A jelkép (logo) legyen kör alakú, 2-3 színből álljon, Legyen rajta a Magyar Faápolók Egyesülete név teljesen kiírva, inverz és fekete-fehér módban is megfelelő legyen. Javasolt értékeke, melyet közvetítsen: szakmaiság, minőség, fejlődés, megbízhatóság. Azt, hogy a jelkép mit takar, a tagságnak jól kell ismernie.

**6. A minősített favizsgáló jegyzék áttekintése.**

Szaller Vilmos tájékoztatott a tagság alakulásáról. Jelenleg 44 minősített favizsgáló tag van nyilvántartva. Sürgős lenne, hogy a favizsgálók jegyzéke aktuális legyen a honlapon, valamint látható legyen valamilyen formában, ,hogy ki, hol, melyik országrészben dolgozik.

**7. Titkár jövő évi költségeinek forrása**

A titkár 2019. évi költségének forrása jelenleg az egyesület rendelkezésére áll, valamint, hogy a munkája szükséges az egyesület részére.

Ezek alapján az elnökség egyhangú szavazással eldöntötte, hogy Hamar Olgával leszerződik a 2019-éves titkári feladatok ellátására.

Felvetések: A források növelése érdekében a jövő évben újra pályázatot nyújtunk be.

Felmerült továbbá a tagdíjak emelésének kérdése. Németh Kristóf vállalta, hogy a jelenleg évi 6000 forintos magán tagdíj emeléséről megkérdezi a tagság széles körét, és a válaszok alapján tesz javaslatot a közgyűlés elé terjesztendő tagdíjról.

**8. Klubnapok**

Több felszólaló is méltatta és megköszönte Németh Kristóf és Halmi Zsuzsi eddigi munkáját és rengeteg erőfeszítését az egyesület és a klubnapok ügyeiben. Sikeresek, hasznosak, éleletet lehelnek az egyesületbe.

**9. Nemzetközi faápoló tudományos konferencia szervezése**

Lukács Zoltán: Javaslatot teszek egy nemzetközi tudományos konferencia szervezésére.

Javaslom, hogy 2020-ban, az egyesület tíz éves évfordulóját egy tudományos konferenciával ünnepeljük meg.

**10. Munkacsoportok tervei** a 2019-es évre: Farkas Ágnes tájékoztatta felkészülten a jelenlévőket a Tervezés és Fakataszter Munkacsoport tervezett programjáról. Szaller Vilmos javasolja, hogy készüljenek favédelmi és gyökérvédelmi minta tervek.